cyanic-selkie/wikianc huggingface dataset:
Սոկոլինցի
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1775 թվականին հիմնադրված բնակավայրեր
HeForShe
HeForShe, համերաշխության շարժում սեռական հավասարության համար, որը ստեղծվել է ՄԱԿ-ի կանանց կողմից։ Շարժման նպատակը տղամարդկանց ներգրավումն է` հանդես գալ որպես սեռական հավասարության կողմնակից և փաստաբան  ։ Շարժումը հիմնված է այն գաղափարի վրա, որ սեռական հավասրությունը սոցիալական խնդիր է, որը տնտեսապես և քաղաքականապես ազդում է բոլոր մարդկանց վրա։
Պատմություն
2014 թվականի սեպտեմբերի 20-ին քարոզարշավ սկսելու համար հատուկ միջոցառում է անցկացվել Նյու Յորքի՝ ՄԱԿ-ի գլխավոր գրասենյակում ։ Այն հյուրընկալել էր բարի կամքի դեսպան Էմմա Ուոթսոնին, որն իր ելույթում խոսել է ֆեմինիզմի իր սեփական ուղու մասին և կոչ է արել տղամարդկանց և տղաներին նպաստել սեռային հավասարությանը։ Ելույթի տեսագրությունը տարածվել է սոցիալական լրատվամիջոցների միջոցով  ։
ՄԱԿ-ի կանայաք ձգտում էին մինչև մինչև 2015 թվականի հուլիսը ձեռք բերել 1 մլն աջակից, սակայն դա չստացվեց։ 2017 թվականի մարտի դրությամբ, ավելի քան մեկ միլիոն մարդ կայքում աջակցել է HeForShe շարժմանը։
Դենիել Լոգան
Դենիել Լոգան (Daniel Logan, ), նորզելանդացի դերասան։ Սկսել է նկարահանվել 11 տարեկան հասակից։
Կենսագրություն
Դենիել Լոգանը ծնվել է 1987 թվականի հունիսի 6-ին` Նոր Զելանդիայի Օքլենդ քաղաքում ։ Պատկանում է մաորիների ազգին։ 1990-ականների կեսերին ռեգբիի սիրողական մանկական թիմում մասնակցել է գովազդային տեսահոլովակի նկարահանմանը։ Սյուժեյի համաձայն, փոքրիկ մարզիկը (որ հաստատված էր Լոգանի կողմից) ցեխ էր նետել հայտնի ռեգբիստ վրա։ Երիտասարդ Լոգանը նկատվեց քասթինգ-գործակալի կողմից, և տղան սկսեց  հայտնվել այլ գովազդներում։ 1988 թվականին (Դենիելը 11 տարեկան էր) տեղի ունեցավ դեբյուտը հեռուստատեսությունում, իսկ 2002 թվականին նա առաջին անգամ հայտնվեց մեծ էկրանին` Աստղային պատերազմներ։ Էպիզոդ II։ Կլոնների հարձակումը ֆիլմում, որտեղ խաղաց փոքրիկ դեր, Բոբա Ֆեթայի վարձու որսորդի դերում։ 2003 թվականին նա առաջադրվել է  մրցանակի համար, սակայն չի ստացել այն։ 2012 թվականին Դենիել Լոգանը ստացել է ԱՄՆ-ի քաղաքացիություն և այժմ ապրում է Թաստին (Կալիֆոռնիա) քաղաքում։
Աղբյուրներ
Կատեգորիա:Նորզելանդացի դերասաններ
Off the Wall
«Off the Wall»-ը ամերիկյան փոփ երաժիշտ Մայքլ Ջեքսոնի 5-րդ ստուդիական ալբոմն է և առաջինն է, որը Մայքլին բերեց համաշխարհային ճանաչում։ Ալբոմի թողարկումը եղավ 1979 թվականի օգոստոսի 10-ին, ալբոմը թողարկվեց Epic Records-ի կողմից։ Մինչ թողարկումը ալբոմը արժանացել էր կինոքննադատների դրական խոսքերին, «Վիզ» (անգլերեն.) ֆիլմում նկարահանվելու համար։ Ֆիլմում նկարահանվելիս Մայքլը և Քուինսի Ջոնսը ընկերացան, և Ջոնսը համաձայնվեց աշխատել Ջեքսոնի հետ իր հաջորդ ալբոմի վրա։ Ալբոմի ձայնագրությունը կատարվեց 1978 թվականի դեկտեմբերից մինչ 1979 թվականի հունիս, երգերը ձայնագրվեցին Լոս Անջելեսի Allen Zentz Recording, Westlake Recording Studios և Cherokee Studios ստուդիաներում։ Ալբոմի ձայնագրման աշխատանքների ժամանակ Մայքլը համագործակցում էր բազում երգահանների և կատարողների հետ, ինչպիսիք են Փոլ Մաքքարթնին, Սթիվի Ուանդերը և Ռոդ Թեմփերթոնը։ Մայքլը ինքը գրեց մի քանի երգ, այդ թվում «Don't Stop 'til You Get Enough» սինգլը։
Այս ալբոմը շատ տարբերվեց նախորդ ալբոմներից։ Քննադատները նշեցին, որ «Off the Wall»-ը ներառում է այնպիսի երաժշտական ժանրեր, ինչպիսիք են ֆանկը, դիսկոն, սոուլը, սոֆթ-ռոքը, ջազը։ Մայքլի վոկալը շարքը բարձր գնահատվեց։ Այս ալբոմի շնորհիվ Մայքլը արժանացավ իր առաջին «Գրեմմիին»։ Մայքլը դարձավ առաջին մենակատարը ում մեկ ալբոմից 4 սինգլ մտնում էին Billboard Hot 100-ի առաջին տասնյակը։ Ալբոմը ունեցավ մեծ կոմերցիոն հաջողություն, մինչ այժմ ԱՄՆ-ում վաճառվել է ավելի քան 8 միլիոն օրինակ և 20 միլիոն օրինակ ամբողջ աշխարհում։
2001 թվականի հոկտեմբերի 16-ին Sony Records-ը վերաթողարկեց ալբոմը։ 2003 թվականին ալբոմը գրավեց 68-րդ հորիզոնականը «Բոլոր ժամանակների լավագույն 500 ալբոմներ, ըստ Rolling Stone ամսագրի»-ում։ Ազգային Ձայնագրման Ասոցիացիան (անգլերեն) ընդգրկեց ալբոմը «Բոլոր ժամանակների և ազգերի 200 ամենանշավոր ալբոմներ» ցուցակում, 80-րդ հորիզոնականի ներքո։ 2008 թվականին «Off the Wall»-ը ընդգրկվեց «Գրեմմիի փառքի սրահ»։
Նախապատմություն
Սկսած 1972 թվականից Մայքլ Ջեքսոնը թողարկել էր 4 սոլո ստուդիական ալբոմ Motown լեյբլի ներքո, որոնց թվում էին «Got to Be There», «Ben», «Music & Me» և «Forever, Michael» ալբոմները։ Դրանք թողարկվել էին դեռ այն ժամանակ, երբ Մայքլը հանդես էր գալիս The Jackson 5, խմբում, սակայն այն ժամանակ էլ թողարկվում էին հաջող սոլո սինգլներ՝ «Got to Be There», «Ben» և «Rockin' Robin»: Սակայն 1973 թվականին The Jackson 5 խմբի ալբոմների վաճառքը սկսեց նվազել, և խմբի մասնակիցներին զայրացնում էր այն փաստը, որ Motown-ը թույլ չէր տալիս նրանց, որպեսզի իրենք իսկ կառավարեն իրենց ստեղծագործական կյանքը։ Չնայած նրան, որ խմբի երգերը անընդհատ մտնում էին տարբեր հիթ-շքերթներ եղբայրները, բացառությամբ Ջերմեյն Ջեքսոնի, լուսարեցին իրենց պայմանագրերը Motown-ի հետ 1975 թվականին։ 1975 թվականի հունիսին խումբը նոր պայամնագիր կնքեց CBS Records-ի հետ, սկզբից մանալով Philadelphia International Records-ին (անգլերեն), այնուհետ Epic Records-ին ։ Դատարանի որոշմամբ խումբը վերանվանվեց և դարձավ The Jacksons, քանզի Motown ստուդիային էր պատկանում The Jackson 5 ապրանքանիշի իրավունքները, և կար նաև այն փաստը, որ Ջերմեյնի բացակայության պատճառով խումբը հանդես էր գալիս իբրև կվարտետ, չնայած նրան, որ Ջերմեյնին փոխարինում էր Ռենդին, սակայն երույթների ժամանակ նա հանդես չէր գալիս, իսկ ավելի ուշ խումբը համալրվեց 6-րդ մասնակցով՝ ամենափոքր եղբայրը ։ Վերանվանումից հետո խումբը շարունակեց իր համաշխարհային շրջագայությունները, թողարկելով ևս 6 ալբոմ 1976 թվականից մինչ 1984 թվականը ընկած ժամանակահատվածում։ Մայքլ Ջեքսոնը լինելով իրենց երգերի հեղինակ/համահեղինակ գրեց այնպիսի երգեր, ինչպիսիք են «Shake Your Body», «This Place Hotel» և «Can You Feel It» երգերը ։
1978 թվականին Մայքլը բարձրացրեց իր այնպես էլ բարձր վարկանիշը խաղալով «Վիզ» մյուզիքլում ։ Ջեքսոնը շատ երակր էր պատրաստվում այդ դերից, հետևելով լուսանների պլաստիկ շարժումներին։ Քուինսի Ջոնսը պատմում էր, թե ինչպես լրջորեն էր Մայքլը վերաբերվում այդ դերին ։ Ֆիլմի թողարկումից հետո (1978 թ.) մասնագետները շատ խիստ քննադատության ենթարկեցին ֆիլմը ։ Նրանց կարծիքով թերևս Մայքլի խաղը միակ դրական բանն էր ֆիլմում։ Նրանք նշում էին, որ Մայքլը օժտված է իսկական տաղանդով, և որ ֆիլում կան անմոռանալի պահեր նրա մասնակցությամբ ։ Մեկնաբանելով իր դերը Մայքլը նշեց, որ
Ֆիլմի նկարահանման ժամանակ Քուինսի Ջոնսը ընկերացավ Մայքլի հետ և համաձայնվեց դառնալ իր «Off the Wall» ալբոմի պրոդյուսերը ։
Թողարկում
Երբ Մայքլը սկսեց իր «Off the Wall» պրոեկտը, նա հստակ պատկերացնում էր, թե ինչ է ուզում ստանալ արդյունքում։ Նա ցանկանում էր, որ այս ալբոմը տարբերվի իր նախորդ ալբոմներից։ Այստեղ նա ուզում էր ազատություն տալ իր ստեղծագործական պլաններին, ինչը նա չէր կարող անել իր նախորդ ալբոմներում ։ Ջոնսը և Ջեքսոնը միասին ստեղծեցին այս ալբոմը, ալբոմը հեղինակների թվում էին ինչպես Մայքլը, այնպես էլ Ստիվի Ուանդերը, Ռոդ Թեմփերտոնը, Փոլ Մաքքարթնին ։ Ալբոմի ձայնագրությունը կատարվել է Լոս Անջելեսում։ Րիթմ-թրեքները և վոկալը ձայնագրվել են Allen Zentz Recording-ում։ Հարվածային գործիքները ձայնագրվեցին Cherokee Studios-ում։ Հաջորդ էտապը եղավ ձայնային ուղղիների մշակումը, որը արել է «Գրեմմիի» մրցանակակիր Բրյուս Սեվեդիենը (անգլերեն) Westlake Audio-ից, որից հետո օրիգինալ ժապավենները ուղարկվեցին ալբոմի պատրաստման համար A&M Recording ստուդիա, որը տեղակայված էր Լոս Անջելեսում ։
Երաժշտությունը և վոկալը
Երաժշտական քննադատներ Սթիվեն Թոմաս Էլեվայնը (անգլերեն) և Ստիվեն Հոլդենը (անգլերեն) նշեցին, որ «Off the Wall»-ը բաղկացած է այնպիսի երաժշտական ուղղվածություններից, ինչպիսիք են ֆանկը, դիսկոն, սոուլը, սոֆթ-ռոքը և ջազզը։ «Workin' Day and Night» և «Get on the Floor» երգերը կատարված են դիսկո ոճում ։ «I Can’t Help It» երգը ջազզային կատարում է, «She’s out of My Life» և «It’s the Falling in Love» երգերը (զուգերգեր են R&B երգչուհի Փաթթի Ոստինի հետ (անգլերեն)), որոնք կատարված են մեղեդային փոփ-բալլադ ոճում, իսկ «Rock With You»-ն ռոմանտիկ երգ է ջղային տեմպով ։
Մայքլի վոկալային տվյալները բարձր գնահատվեցին քննադատների կողմից։ Ստիվեն Թոմաս Էլեվայնը նկարագրեց նրան իբրև «հիանալի տաղանդավոր վոկալիստ»-ի ։ Rolling Stone-ը համեմատեց Մայքլի վոկալը «Սթիվի Ուանդերի երազկոտ կակազանք» ։ Նրանք նույնպես նշեցին, որ «Ջեքսոնը ունի անհավանական գեղեցիկ տենօր փափուկ տեմբրով, որը սահուն կերպով անցնում է դեպի հիասքանչ ֆալցետ, ինչը երգիչը համարձակորեն օգտագործում է» ։ Ջոն Ռենդելլ Թարաբորելլին (անգլերեն) կարծիք հայտնեց, որ Մայքլը երգում է սեքսուալ ֆալցետով, հատկապես «Don’t Stop 'til You Get Enough» երգում ։
Քննադատների կարծիքը
Հայտարարվեց, որ «Off the Wall»-ը երգչի գլխավոր առաջխաղացումն է, ալբոմը արժանացավ քննադատների և երաժշտական տարբեր ամսագրերի դրական արձագանքներին։ 1979 թվականին, Rolling Stone ամսագրի ամփոփման շրջանակներում, Ստիվեն Հոլդենը գովեց Մայքլին երաժշտական առումով հասունանալու համար և կապեց երգերի մի մասը Ջեքսոնի Motown-ի տարիներին, անվանելով ալբոմը «հմուտ և նուրբ խառնուրդ R&B և փոփ ոճերում, դիկոի տարրերով»։ Հոլդենը շարունակեց համեմատել Ջեքսոնին Ստիվի Ուանդերի հետ, ով նույնպես իր ճանապարհը սկսել էր Motown-ից ։
Երաժշտական քննադատ Ռոբերը Քրիստգաուն ալբոմնին տվեց դրական գնահատական, անվանելով «Off the Wall»-ը «տարվա պարային ալբոմ», ինչպես նաև նշելով, որ Մայքլը այդ ալբոմում ներկայանում է արդեն հասունացած ։ Melody Maker ամսագրի շրջանակներում Ֆիլ Մաքնեյլլը կարծիք հայտնեց, որ «Off the Wall»-ում Ջեքսոնը շատ վստահ է, իրեն հարմարավետ է զգում և ամեն ինչ հսկողության տակ է պահում։ Ֆիլը գրեց, որ «Don’t Stop 'til You Get Enough» երգը ունի շատ լավ սկիզբ և որ դա ալբոմի լավագույն երգն է։ Նա նաև գովեց «Rock with You» երգը, անվանելով այն «քմահաճ»։ Նա նաև համաձայնվեց իր կոլլեգաների հետ այն բանում, որ Ջեքսոնը այդ ալբոմում «թերևս աշխարհի լավագույն երգիչն է, ոճի և տեխնիկայի առումով»։
1980 թվականին Ջեքսոնը ստացավ American Music Awards-ի 3 մրցանակ, իր սոլո նվաճումների համար։ Դրանք էին՝ լավագույն սոուլ/R&B ալբոմ, լավագույն սոուլ/R&B կատարող և լավագույն սոուլ/R&B սինգլ(«Don’t Stop 'Til You Get Enough») : ՅժԱյդ տարվա ընթացքում նա նաև ստացավ մրցանակներ Billboard Music Awards-ից, այնպիսի նոմինացիանորում, ինչպիսիք են «լավագույն սևամորթ արտիստ» և «սևամորթ արտիստի լավագույն ալբոմ», ինչպես նաև ստացավ «Գրեմմի» որպես լավագույն R&B կատարող («Don’t Stop 'Til You Get Enough»)։ Չնայած նրան, որ ալբոմը ունեցավ մեծ կոմերցիոն հաջողություն, Ջեքսոնը զգում էր, որ ալբոմը պետք է ունենար ավելի մեծ ազդեցություն, և Մայքլը մտադրված էր մեծացնել իր համբավը հաջորդ ալբոմի օգնությամբ ։ Մասնավորապես, նա հիասթափված էր այն փաստով, որ ստացել է ընդամենը մեկ «Գրեմմի» 1980 թվականին ։ Նա հայտարարեց
Սինգլները և կոմերցիոն հաջողությունները
Գրող, լրագրող Ջոն Ռենդելլը հայտարարեց
1979 թվականի հուլիսի 28-ին թողարկվեց առաջին սինգլը՝«Don’t Stop 'til You Get Enough»: Այն հասավ Billboard Hot 100- առաջին հորիզոնական, իսկ Բրիտանիայում գրավեց 3-րդ հորիզոնականը։ 1979 թվականի նոյեմբերի 3-ին թողարկվեց «Rock with You» սինգլը, որը նույնպես հասավ Billboard Hot 100-ի առաջին հորիզոնական։ Փետրվարին թողարկվեց ալբոմին համանուն սինգլը, այն հասավ Billboard Hot 100-ի 10-րդ հորիզոնականևժ և մտավ լավագույն հիթերի 10-յակ 4 երկրներում։ Հունիսին «She’s out of My Life» նույնպես հասավ Billboard Hot 100-ի 10-րդ հորիզոնական ։ Եվ այսիպես, «Off the Wall»-ը դարձան Մայքլի առաջին սոլո ալբոմը որից 4 սինգլ մտան լավագույն հիթերի 10-յակ ։
Այսօրվա դրությամբ ալբոմը վաճառվել է ավելի քան 8 միլիոն օրինակով ԱՄՆ-ում և ավելի քան 20 միլիոն օրինակով ամբողջ աշխարհում  ։ Ջոքսոնի և Ջոնսի հաջորդ ալբոմը դարձավ «Thriller»-ը, որը մինչ օրս աեմանավաճառվող ալբոմն է ողջ պատմության ընթացում ։
Մեր օրեր
2001 թ-ի հոկտեմբերի 16ին Sony Records վերաթողարկեց ալբոմը։ Վերաթողարկված տարբերակը նույնպես արժանացավ գովեստի խեսքերի քննադատների կողմից։ Allmusic-ը տվեց 5 աստղ, նշելով ոճը
Blender-ը հատուկ թողարկմանը տվեց 5 աստղ, հայտարարելով, որ սա երկարանվագ սկավառակ է, որը նայում է դեպի ապագա։
2003 թ-ին ալբոմը գրավեց 68-րդ հորիզոնականը «Բոլոր ժամանակների և ազգերի լավագույն 500 ալբոմներ»-ում, որը կազմել է Rolling Stone ամսագիրը ։ Ազգային Ձայնագրման Ասոցիացիան այդ ալբոմը ներառեց «Բոլոր ժամանակների և ազգերի 200 ամենանշանակալից ալբոմներ» ցուցակում, 80-րդ հորիզոնականի ներքո ։ 2008 թ-ին «Off the Wall»-ը գրանցվեց «Գրեմմիի փառքի սրահ»-ում ։
Ալբոմի հեղինակներ
վալտոռն և լարային - Ջերրի Հեյ, The Seawind Horns-ի (անգլերեն), Բեն Ռեյտի, Ջոննի մենդելի (անգլերեն) կատարմամբ։
Աղբյուրներ
Կատեգորիա:Անգլալեզու ալբոմներ Կատեգորիա:Մայքլ Ջեքսոնի ալբոմներ Կատեգորիա:1979 ալբոմներ
Daddy Cool
«Daddy Cool», Բոնի Էմ խմբի Take the Heat off Me դեբյուտային ալբոմի երգ։ 1976 թվականին առաջին անգամ հրատարակվել է որպես սինգլ։
Սանտարենի գավառ
Սանտարենի  (Microrregião de Itaituba) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 458 639 մարդ 2006 թվականի տվյալով։ Զբաղեցված տարածքը 92 474,267 կմ²։ Բնակչության խտությունը 5,0  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պարա նահանգի գավառներ
Կալում Չեմբերս
Կալում Չեմբերս (Calum Chambers, ), անգլիացի ֆուտբոլիստ, «Արսենալ»-ի պաշտպան։ «Սաութհեմփթոն»-ի ակադեմիայի սան։ Խաղում է աջ և կենտրոնական պաշտպանի դիրքում ։
Սաութհեմփթոն
Խաղալ սկսել է «Սաութհեմփթոն»-ի պատանեկան թիմից։ 2012/13 թվականի մրցաշրջանում ընթացքում դարձավ «Սաութհեմփթոն»-ի հիմնական կազմի 4 երիտասարդ խաղացողներից մեկը (Լյուկ Շոուի, Ջեյմս Ուորդ-Պռոուզի, Ջեք Սթիվենսի հետ) և ստացավ 28 համարը ։
Հիշատակի զարդատուփ
Ծանոթագրություններ
Կատեգորիա:Բանաստեղծական ժողովածուներ Կատեգորիա:2005 գրքեր
Կալում Չեմբերս
Սաութհեմփթոն
2012 թվականի օգոստոսի 28-ին նա նշեց իր դեբյուտը «Սաութհեմփթոն»-ի հիմնական կազմում, Անգլիայի գավաթի խաղարկությունում մրցելով «Սթիվենիջի» դեմ խաղում և դարձավ գոլային փոխանցման հեղինակ։ Խաղն ավարտվեց «Սաութհեմփթոն»-ի հաղթանակով 4-1 հաշվով ։
2013 թվականի հուլիսի 31-ին Չեմբերսը 4 տարվա պայմանագիր ստորագրեց թիմի հետ ։ 2013 թվականի օգոստոսի 17-ին նա դեբյուտը նշեց Պրեմիեր Լիգայի առաջին տուրում «Վեստ Բրոմվիչ Ալբիոն»-ի դեմ խաղում։ Խաղն ավարտվեց «Սաութհեմփթոն»-ի 1-0 հաշվով հաղթանակով։
Արսենալ
Հուլիսի 28-ին նա տեղափոխվեց Լոնդոնի «Արսենալ» ։ Առաջին գնդակը թիմի կազմում հեղինակեց 2014 թվականի նոյեմբերի 1-ին «Բըռնլի»-ի դեմ խաղում։
Կարիերան հավաքականում
Չեմբերսը սկսել է խաղալ Անգլիայի մինչև 17 տարեկանների թիմում 2012 թվականի փետրվարի 2-ին Պորտուգալիայի դեմ խաղում ։
2012 թվականի սեպտեմբերի 26-ին դեբյուտը նշեց մինչև 21 տարեկանների թիմում Էստոնիայի դեմ խաղում։ Սեպտեմբերի 28-ին Ֆարերյան կղզիների դեմ խաղում փոխարինման դուրս գալով՝ հեղինակեց թիմի 6-րդ գնդակը։ 2-րդ գնդակը հեղինակեց Թուրքիայի դեմ խաղում։
Ձեռքբերումներ
Արսենալ
Վերա Գիրիչ
Վերա Գիրիչ (Віра Гирич, ), ուկրաինացի լրագրող, պրոդյուսեր, Ազատություն ռադիոկայանի ուկրաինական գրասենյակի թղթակից։ Մահացել է 2022 թվականի ապրիլի 28-ի երեկոյան՝ Կիևում տեղի ունեցած հրթիռակոծության հետևանքով։
Կենսագրություն
Վերա Գիրիչը ծնվել է 1967 թվականին։ Որպես տեղեկատվական պրոդյուսեր աշխատել է ուկրաինական «ТСН» տեղեկատվական հեռուստատեսային կայանում և Իսրայելի դեսպանատանը։ 2018 թվականի փետրվարի 1-ից աշխատել է «Ազատություն ռադիոկայանի» Կիևի գրասենյակում ։
Զբաղվել է հասարակական աշխատանքով, օգնել Աֆղանստանից փախստականներին ։
Մահացել է 2022 թվականի ապրիլի 28-ին, ռուսական բարձր ճշգրտության հրթիռների հարվածի հետևանքով    ։ Լրագրողի գործընկեր Ալեքսանդր Դեմչենկոն նշել է՝։
Նրա մահը տեղի է ունեցել այն ժամանակ, երբ ՄԱԿ-ի գլխավոր քարտուղար Անտոնիու Գուտեռեշը գտնվել է Կիևում։
Միսա Ամանե
Միսա Ամանե (弥海砂), «Մահվան տետրը» մանգայի, անիմեի և ֆիլմերի գլխավոր հերոսուհին։ Հայտնի ֆոտոմոդել, ով հաղթել է «18» ամսագրի «Ընթերցողների ընտրություն» մրցույթում։ Ֆիլմում հայտնի հեռուստահաղորդավարուհի է։
Միսան առաջին հերոսն է, ով Շինիգամիի հետ գործարք է կնքել ու ստացել Շինիգամիի հատուկ աչքերը։ Քչերը նրա մեջ մարդասպանի, ինչպես նաև երկրորդ Կիրայի կտեսնեին, ով «Սակուրա» հեռուստաալիքի ստուդիայում իրարանցում է առաջացրել։ Կիրայի շնորհիվ պատժվում է իր ծնողներին սպանողը, և նա պատրաստ է ամեն ինչ անել Կիրային գտնելու համար։ Սիրահարվելով Յագամի Լայտին, նա երկու անգամ մահվան աստծո հետ գործարք է կնքում, որպեսզի ստանա մահվան աստծո աչքերը և Լայտին օգտակար լինի։ Իր մասին հաճախ երրորդ դեմքով է խոսում, իրեն անվանելով «Միսա-Միսա»։
Կենսագրությունը
Միսան ծնվել էր 1984 թվականի դեկտեմբերի 25-ին, Կյոտոյում։
«Մահվան Տետր»-ի աշխարհում Միսան հայտնի մոդել, երգչուհի ու դերասանուհի էր՝ սիրահարված նախ Կիրային, ապա՝ Յագամի Լայտին։ Վերջինս իր հերթին առաջին անգամ Միսային հանդիպելուց հետո կապվածություն է զգում աղջկա հանդեպ, բայց կարծում է, որ «զարգացող զգացմունքը հիմարի գոռոց է»։ Չնայած այդ համոզմանը՝ Լայտը առիթը բաց չի թողնում Միսայի ուժն օգտագործելու ու հաճոյախոսություններով գերում է նրան։
Խոսելիս Միսան հաճախ էր իրեն ներկայացնում երրորդ դեմքով՝ անվանվելով «Միսա-Միսա»։ Չնայած իր աշխույժ պահվածքին, նա իր զգացմունքների գերին էր դառնում ու օգնում էր Լայտին ցանկացած մտահաղացում իրագործել. նա նույնպես մահվան տետրի ու դրանից բխող գերբնական ուժի տեր էր։
Միսան երկու անգամ Շինիգամիի հետ գործարք է կնքել՝ կյանքը երկու անգամ կրճատելով, առաջին անգամ Ռեմի հետ, երկրորդ անգամ ` Րյուքի։ Իրականում նա պիտի հարյուր տարի ապրեր, բայց աչքերն օգտագործելու պատճառով նրա մահվան տարիքը դարձավ քսանհինգը։
Բայց Միսան նման չէր Լայտին. նա չէր ցանկանում աստված դառնալ ու ոչ էլ կորցնում էր իր նախկին ապրելաոճը տետրն օգտագործելուց հետո։ Միսան ուղղակի Լայտի դաժան ցանկությունների զոհն էր։
Միսան պատրաստ էր ամեն ինչի հանուն Լայտի, քանի որ Կիրան պատժել էր իր ծնողներին սպանած հանցագործին։ Միսան չէր ներել մարդասպանին ու կարող էր սպանել նրան իր ուժերով, բայց, իմանալով, որ Լայտն արդեն դա արել է, սկսեց պաշտել Կիրային։
Ըստ Օբայի՝ չնայած նրանք միասին հինգ տարի «կիրայություն» են արել, Լայտը չի սիրում Միսային ու նրան «վատ մարդ» է համարում, քանի որ նա անմեղ մարդկանց է սպանել իր ցանկություններին հասնելու համար։
Մինչև Միսայի՝ պատմությունում հայտնվելը, նրա վրա չընկերական տրամադրված անձնավորություն է հարձակվում (ֆիլմում դա Րյոտա Սակաջոն է)։ Ու աղջկան անծանոթ, բայց նրան սիրահարված Գելուս անունով Շինիգամին կյանքի գնով փրկում է Միսային՝ սպանելով ավազակին։ Ռեմը, ով հետևում էր Գելուսին (հետագայում օգնում ու հետևում է Միսային) նրա մահվան պահին իր կողքին էր ու վերցրեց նրա «Մահվան Տետրը», հետո Միսային տալու ու նրա Շինիգամին դառնալու համար։
Նրանք խոստացան պաշտպանել միմյանց։
Հրաժարվելով իր տետրից, Միսան կորցնում է դրա մասին իր բոլոր հիշողությունները, բայց շարունակում է խելագարի պես սիրել Լայտին։
Մահ
Մանգայում Միսայի ճակատագիրն այդպես էլ պարզ չի դառնում։ Բայց Օբան հարցազրույցի ժամանակ ասել է որ Միսան ինքնասպանություն է գործել Լայտի մահվանից մի տարի անց։
Անիմեում ցուցադրված չէ Միսայի մահը, չնայած վերջին սերիայում նա ցուցադրվում է երկնաքերի տանիքի եզրին կանգնած։ «Death Note A Animation Official Analysis Guide»-ի ուղեցույցում գրված է, որ հերոսուհու մահվան ամսաթիվը հայտնի չէ։
13-րդ հատորում
Մանգայի 13-րդ հատորում ներկայացված են հերոսի պաշտոնական տվյալները․ ինտելեկտ՝ 3, ակտիվություն՝ 10, մոտիվացիա՝ 6, ստեղծագործականություն՝ 4, սոցիալականություն՝ 10, հմայք՝ 10։
13-րդ հատորում մանգայի հեղինակները Միսայի սեքսուալությունը նկարագրում են «Մահվան տետրի» մասին յենկոմներով՝ որպես հիմնական մանգայի համեմատության մեջ մեծ հաջողություն ։
Ֆիլմում
«Մահվան Տետր»-ի բոլոր երեք ֆիլմերում էլ Միսայի դերակատարը Էրիկա Տոդան է։ Ֆիլմերի փոփոխված պատմությունում Միսան եղբայր ուներ, ում սպանել են ծնողների հետ միասին։ Ֆիլմում Միսայի կերպարը, համեմատած մանգայի կերպարի հետ, փոքր-ինչ փոփոխված է։
Չնայած մանգայում Միսան շիկահեր է, բոլոր ֆիլմերում շագանակագույն մազեր ունի։
Ֆիլմում նա հայտնվում է «Միսա-Միսայի Ուրախ Քաղցրավենիքները» ֆիլմում նկարահանվելիս։ Այնտեղ նա իր թշնամիներին գիրացնելու համար քաղցրավենիքներ էր պատրաստում։ Բայց ֆիլմի տնօրենը բանավեճերի պատճառով պահանջում է, որ հեռացնեն Միսայի տեսարանները։
Վերջին ֆիլմում, երբ Րյուքը սպանում է Լայտին, Միսան գրեթե խելագարվում է։ Նրան ցուցադրում են ֆիլմի վերջում, երբ փոքր սրբավայրում շնորհավորում է Լայտի ծննդյան օրը։
Յագամի Լայտ
Ստանալով մահվան տետրը, Միսան «Սակուրա» հեռուստաալիքին տեսաձայնագրություններ է ուղարկում, որպեսզի գրավի Կիրայի ուշադրությունը և կարողանա հանդիպել նրա հետ։
Լայտին տեսնելով՝ Միսան միանգամից նրա մեջ Կիրային է ճանաչում․ նրա աչքերը հնարավորություն են տալիս տեսնել միայն այն մարդկանց կյանքի ժամկետը, ովքեր չեն տիրապետում մահվան տետրին։
Երկար չմտածելով, Միսան համացանցում գտնում է Լայտի հասցեն և նրա տուն է գնում։ Հետագայում հասկանալի չէ, թե նա ում է սիրում․ Լայտի՞ն, թե՞՝ Կիրային։
Ձերբակալումից հետո կորցնելով հիշողությունը, Միսան նախկին սիրով շարունակում է սիրել Լայտին։ Դրանից օգտվում է Էլը, որպեսզի համոզի Միսային բռնել երրորդ Կիրային։
Էլի մահից հետո՝ Լայտը և Միսան սկսեցին միասին ապրել։ Միսան երջանիկ էր, որ կարող էր օգնել Լայտին նոր աշխարհ կառուցելու համար։ Վերջիվերջո, Լայտը խոստանում է ամուսնանալ նրա հետ։ Սակայն, երբ Միսան դադարում է տիրապետել մահվան տետրին, Լայտը կտրուկ սառչում է նրա նկատմամբ։ Կիրայի գործի հետաքննության համար Լայտը սկսում է հանդիպել մեկ այլ աղջկա՝ Կիյոմի Տակադայի հետ։
Լայտը բավականին սառն է նրա նկատմամբ։ Հնարավոր է, որ Լայտը երբեք համակրանք չի ունեցել Միսայի նկատմամբ և միայն նրան օգտագործել է։ Սակայն հարկ է նշել, որ Լայտը Միսային այդպես էր վերաբերվում միայն Կիրա լինելու ընթացքում։ Տետրից հրաժարվելուց և հիշողությունը կորցնելուց հետո Լայտը փափկել է Միսայի նկատմամբ։ Նա չէր համաձայնվում Էլի առաջակին՝ օգտագործել աղջկա զգացմունքները հետաքննության համար։ Լայտը նաև չէր ցանկանում Միսային վտանգի ենթարկել, անհանգստանում էր Միսայի համար․ իրեն պատասխանատու համարելոց իր վրա սիրահարված աղջկա համար, չնայած, որ նրան դուր չէր գալիս Միսայի ուշադրությունը։ Սակայն տետրը վերադարձնելուց և հիշողությունների վերականգնումից հետո, Լայտը շարունակում է Միսային մանիպուլյացիայի ենթարկել։
Շինիգամիներ
Շինիգամիների՝ Մահվան աստվածների շրջանում Միսան իրեն համակրողներ ու պաշտպաններ ուներ։
Առաջին Շինիգամին, ով ուշադրություն է դարձրել Միսային, Գելուսն է։ Գելուսը Միսային փրկել է մարդասպան֊հանցագործից՝ վերջինիս անունը իր մահվան տետրում գրելով։ Սակայն, քանի որ Մահվան աստվածները իրավունք չունեն ինչ-որ մեկի կյանքը փրկել, Գելուսը մահանում է։
Մեկ այլ Շինիգամի՝ Ռեմը, ով հետևում էր Գելուսին, որոշում է Գելուսի Մահվան տետրը Միսային տալ։ Ռեմը նույնիսկ անձամբ հայտնվում է մարդկանց աշխարհում և հետևում է Միսային՝ պաշտպանելով նրան։
Անիմեի գործողությունների ընթացքում, Ռեմը նույնպես օգտագործում է իր սեփական Մահվան տետրը հանուն Միսայի՝ գրելով Էլի և Վատարիի անունները։ Դա նույնպես կանոններին դեմ է․ Ռեմը ավազի է վերածվում։
Միսան, իր հերթին, Շինիգամիների հանդեպ առանձնահատուկ զգացմունքներ չի ունեցել։ Ռեմից իմանալով Գելուսի պամությունը, նա միայն ասում է՝ «ուրեմն, մահվան աստվածը, ով փրկեց ինձ, կոչվում էր Գելուս»։ Ռեմի մահվան մասին Միսան երբեք ոչինչ չի ասել։
Կերպարի ստեղծումը
Ցուգումի Օբան, մանգայի սցենարի հեղինակը, որոշել էր Միսային երկրորդ Կիրա դարձնել դեռ նրա հայտնվելուց առաջ։ Նա զգում էր, որ միայն տղամարդկանց մասին պատմությունը «ձանձրալի» կլիներ, և որ նա կցանկանար սյուժեում «հաճելի կանանց» ներառել։ Օբան նրա անհատականությունը «ամենասկզբում» էր մշակել․ Միսան պիտի լիներ «միամիտ և ոչ այդքան պայծառ»։ Քանի որ Լայտը Մահվան աստծո աչքերի համար երբեք չէր սակարկի, Օբան որոշեց օգատագործել Միսային նաև այդ դերը լրացնելու համար ։ Օբան ասել է, որ Միսայի անվան միտքը «մասամբ պատահականություն էր, սակայն կարծում է, որ այն կարող է «kuromisa»-ից լինել(Սև պատարագ) ։
Ի վերջո, Օբան որոշում կայացրեց Միսային ներառել Նաոմի Միսորիի մահից հետո։ Նա և Թաքեշի Օբատան՝ մանգայի նկարազարդողը, ցանկանում էին օգտագործել գոթիկական լոլիտա ոճը՝ փոխանցելու «Շինիգամիների և նրանց աշխարհի գոթիկակությունը» ։ Առաջին անգամ հերոսին պատկերելով, Օբատան պատկերացնում էր «եռանդուն ճապոնուհի արտիստի» և «արտասահմանյան ռոքնռոլ երգչուհու»։ Նա նշել է, որ մտահոգվում էր Միսային մազերի երկարության համար․ անձամբ նա ցանկանում էր նրան մազափնջով պատկերել, սակայն մտածեց, որ Միսային ամբողջությամբ գոթիկական լոլիտա ոճի շրջանակներում պատկերելը «չափազանց» կլիներ ։ Այդ պատճառով Օբատան պատկերեց նրան այնպես, որ նա ավելի «բնական և հաճելի» տեսք ունենա այն մարդկանց համար, որոնց դուր չի գալիս գոթիկական լոլիտա ոճը ։ Նկարիչը նշել է, որ հիշում է, թե որքան ծիծաղելի էր գոթիկական ամսագրեր նայելը և Միսային նկարելը ։
Ի պատասխան այն հարցի, թե որ կերպարի ստեղծումն էր ամենադժվարը, Օբատան ընտրել է Միսային։ Նա նշել է, որ դժվարությամբ է հասկանում, թե ինչպես է հնարավոր «սիրած մարդու համար ամեն ինչ անել», և որ նա զգում էր, թե ինչպես էր կերպարը նրան վերահսկում, երբ նա նկարում էր Միսային։ «Death Note 13: How to Read»-ում խոսվում է, որ «Միսան շատ գեղարվեստական որոշումներ էր պահանջում այն պատճառով, որ աղջկա դեմքի արտահայտությունը հիմարից դեպի լուրջ էր փոխվում» ։
Մանգայում Միսան որպես զարդ՝ խաչ, իսկ անիմեում՝ Ֆլյոր դե Լիս էր կրում։ Շապիկների գունային դիզայնում Օբատան կերպարներին այնպիսի գույներ էր նշանակում, որպեսզի «կարգուկանոնի մթնոլորտ ստանա»։ Օբատան Միսային պատկերել է վարդագույն և սև գույներով ։
Քննադատություն
IGN կայքի խմբագիր Թոմ Փեփրիումը Միսային նկարագրել է որպես «սերիալի առավել թույլ և նյարդայնացնող կերպար»։ Որպես օրինակ, խմբագիրը ընդգծում է «ոճը, որով նա պատկերված է», նշելով, որ նրա մոտիվացիան և Կիրայի հանդեպ մոլուցքը կապի մեջ է մահվան տետրի սև զգացմունքների հետ ։ Խմբագիրը նաև Միսային համեմաում է «Աստղային պատերազմներ» սագայի Ջա Ջա Բինքսի հետ ։ Խմբագիրը հավելել է, որ կցանկանար, որ Միսան առավել շատ ժամանակ անցկացներ որոշ լուրջ փոփոխություններում՝ «հիմար, սիրահարված, մեծ աչքեր ունեցող անիմե հերոսի» փոխարեն ։
Ֆիլմում
Էրիկա Տոդան ` Միսայի դերակատարուհին, ներկայացրել է Միսային որպես բարդ, բայց միևնույն ժամանակ հետաքրքրաշարժ կերպար։ Տոդան ավելացրել է նաև, որ չի հասկանում թե ինչպես մարդ կարող է «Մահվան Տետր»-ն այդքան պատրաստակամորեն օգտագործել։ Տոդայի կարծիքով՝ Միսան անում այն, ինչ խոստանում է, որ պիտի անի, բայց նա Լայտին ու Միսային համարում է հանցագործներ։
Քրիստի Լին ասել է, որ ֆիլմում Միսայի կերպարը սկզբից կարող է ձանձրալի թվալ իր պահվածքի պատճառով, բայց հետո, երբ Միսան մեծանում է, ամեն ինչ տեղն է ընկնում։ Նա նաև Միսային բավական գրավիչ կերպար է համարում։
Ծանոթագրություններ
Կատեգորիա:«Մահվան տետրը» կերպարներ Կատեգորիա:Հորինված երգիչներ Կատեգորիա:Հորինված զանգվածային մարդասպաններ
Բիվալկա
Բիվալկա (Бывалка), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ալամա դե Ալմերիա
Ալամա դե Ալմերիա (Alhama de Almería), մունիցիպալիտետ Իսպանիայում։ Գտնվում է Ալմերիա պրովինցիա յում (Անդալուսիա ինքնավար համայնքում) ։ Մունիցիպալիտետը գտնվում է Ալպուխապպա-Ալմերենսե շրջանում։ Տարածքը կազմում է 26 կմ²։ Բնակչությունը՝ 3824 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր
(2826) Ախտի
(2826) Ախտի (Ahti), աստերոիդ աստերոիդների գոտու արտաքին մասում։ Հայտնաբերվել է 1939 թվականի հոկտեմբերի 18-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 3,224723 ա. մ., առավելագույնը մոտենում է 3,0772 ա. մ. հեռավորության վրա և հեռանում 3,3722 ա. մ. ։ Արեգակի շուրջ մեկ ամբողջական պտույտ է կատարում 2115,13 երկրային օրվա ընթացքում, իր ուղեծրով շարժվելով միջինում 0,170202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,46° անկյուն։
Արտաքին հղումներ
Կատեգորիա:1939 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Եղիշե Գեղամյան
Եղիշե ավագ քահանա Գեղամյանց (Հայկունի), հայ պատմաբան, հրապարակագիր, քահանա։
Կենսագրություն
Հովակիմ (ավազանի անունը) Գեղամյանցը, որ գրական հարուստ ժառանգությամբ հայ ընթերցողին ավելի հայտնի է Հայկունի կեղծանվամբ, ծնվել է 1844 թվականի սեպտեմբերի 20-ին Ախալցխայում։ Մկրտվել է Սբ. Փրկիչ եկեղեցում քահանա Սահակ Տեր-Գրիգորյանի ձեռքով ։ Հայրը Աղաբաբ Հովակիմյան-Գեղամյանցն էր, մայրը՝ Եկատերինա Հակոբյանը։
1861 թվականի մայիսի 23-ին ընդունվել է Թեոդոսիայի Խալիբյան ղպրոց, որի փակվելու պատճառով սովորել է մինչև 4-րդ դասարան ։
1871-1874 թվականներին դասավանդել է Ախալցխայի «Կարապետյան» և «Եղիսաբեթյան» դպրոցներում, իսկ 1876 թվականը ներառյալ եղել է այդ դպրոցների տեսուչը ։
1873 թվականի մարտի 1-ից մինչև 1876 թվականի հոկտեմբերի 18-ը եղել է Ախալցխայի հոգևոր կառավարության գրագիրը։
1876 թվականին ընտրվել է Ախալցխայի քաղաքագլուխ.
1879 թվականի ապրիլի 30-ին Ախալցխայի զինվորական ակումբում, հօգուտ «Արարատյան» ընկերության, բեմադրվել է «Զէնիաթ-Ղէնիաթ» ողբերգությունը, որի «շնորհալի հեղինակը նույն պ. Գեղամեանն էր, Ախալցխայի այժմեան քաղաքագլուխը» ։
1882 թվականի սեպտեմբերի 1-ին Գեղամյանցը Թիֆլիսի Հայոց սեմինարիայում նշանակվել է ուսուցիչ, իսկ 1885 թվականի վերջերին, իր դիմումի համաձայն, հեռացել է այդ պաշտոնից։
1886 թվականի հունվարի 15-ին Էջմիածնի սինոդի հրամանով ձեռնադրվել է դպիր և սարկավագ, իսկ նույն թվականի նույն ամսին` Բաքվի Սբ. Գրիգոր Լուսավորիչ եկեղեցու համար` քահանա (ձեռնադրությունը տեղի է ունեցել Թադեոս արքեպիսկոպոսի ձեռամբ Շամախու Սբ. Աստվածածին եկեղեցում)։
1887-1888 ուստարում Բաքվի Հայոց երկսեռ եկեղեցական-ծխական դպրոցում դասավանդել է իրավագիտություն։
1890 թվականի մայիսի 26-ին Ամենայն Հայոց Մակար կաթողիկոսի հրամանով նշանակվել է Վրաստանի և Իմերեթի հայոց եկեղեցական-ծխական դպրոցների հոգևոր տեսուչ և այդ պաշտոնը վարել մինչև 1893 թվականի հոկտեմբերի 1-ը։
1891 թվականի մայիսի 18-ին հոգևոր տեսչի պաշտոնում իր ներդրած ջանքերի և գերազանց ծառայությունների համար նրան շնորհվել է մետաքսե փիլոն։
1892 թվականի հուլիսի 8-ին Բաքվի նահանգապետի առաջարկով Ե. Գեղամյանցը նշանակվել է նահանգի առողջապահության հասարակական կոմիտեի նախագահ և իր ավանդը ներդրել խոլերայի դեմ մղած պայքարում։
1893 թվականի հոկտեմբերի 1-ին Ամենայն Հայոց Մկրտիչ Խրիմյան կաթողիկոսի հրամանով կարգվել է Շամախու թեմի հայոց եկեղեցական-ծխական դպրոցների հոգևոր տեսուչ։
1894 թվականին եղել է Բաքվի Մայր տաճարի վանահայրը։
Համաձայն 1895 թվականի մի վավերագրի` նշյալ թվականին Գեղամյանցն արդեն բազմազավակ հայր էր։ Ուներ 4 որդի` Զարմայր (ծնվ. 1877 թվականի մայիսի 16), Վարդգես (ծնվ. 1883 թվականի հունիսի 23), Ռուբեն (ծնվ. 1886 թվականի հունիսի 16), Հրաչյա (ծնվ. 1895 թվականի մայիսի 5) և 3 դուստր` Սաթենիկ (ծնվ. 1875 թվականի փետրվարի 22), Կատրամիդե (ծնվ. 1880 թվականի հուլիսի 15), Արփենի (ծնվ. 1889 թվականի հունվարի 17)։
1896 թվականին Գեղամյանցն արժանացել է պարգևի` որպես Միխայլովյան դպրոցի իրավագիտության լավագույն ուսուցիչ։
1897 թվականի սեպտեմբերի 17-ին Շամախիում պարգևատրվել է կամիլավկայով, 1899 թվականի հունվարի 23-ին` ոսկե խաչով։
1901 թվականի հոկտեմբերի 21-ին Բաքվում ստացել է ավագ քահանայի կոչում։ Նույն թվականին նաև Բաքվի հայոց եկեղեցիների գործակալի պաշտոնակատարն է եղել։
1911 թվականի մայիսի 2-ի հրամանագրով տ. Եղիշե ավագ քահանա Գեղամյանցը նշանակվել է Բաքվի Սբ. Գրիգոր Լուսավորիչ եկեղեցու միաբան Զավեն վարդապետի փոխարեն։
Եղիշե ավագ քահանա Գեղամյանցը վախճանվել է 1920 թվականին Տփղիսում 76 տարեկանում։
Գործունեություն
Հայրենիքի նկատմամբ տածած ջերմ սիրով և այն ավելի ու ավելի խորը ճանաչելու անսպառ ձգտումով ներշնչված` Եղիշե (Հովակիմ) Գեղամյանցը, բացի եկեղեցական ու հասարակական աշխատանքից, շրջագայել է հայրենիքի զանազան վայրերում և ժամանակի պարբերականների էջերում կամ առանձին գրքույկներով հրատարակել իր հավաքած այնքան արժեքավոր և ուսանելի նյութերը.
1885 թվականի հունիսի 7-ից մինչև օգոստոսի վերջը Ե. Գեղամյանցը ճամփորդել է Արցախի Ջրաբերդ, Խաչեն, Վարանդա և Դիզակ գավառներում, հավաքել տարաբնույթ տեղեկություններ։ Սկսած նույն թվականի հունիսի 16-ից մինչև դեկտեմբերի 5-ը իրարահաջորդ 43 հոդվածներով ակնարկաշարը տպագրել է այդ թվականին երկօրյա հաճախականությամբ լույս տեսնող «Մեղու Հայաստանի» պարբերականում։
Հիշատակ
Հայկունու բարեկամներն իր գաղափարակից և հոգեհարազատ ընկերներն էին` ժամանակի մտավորականության սերուցքը։ Գեղամյանցի մասին նրանք թողել են բազմաթիվ վկայություններ իրենց հուշերում։ Օրինակ, Գրիգոր Նիկողոսյանը (Մագդա Նեյման), իր հուշերում անդրադառնալով 1880 թվականին Ախալցխայում անցկացրած զինվորական ծառայության օրերին, նշել է, որ հյուրընկալվել էր «Ախալցխայի քաղաքագլուխ` Յովակիմ Գեղամեանցի (այժմ` արժ. Եղիշէ ա. ք. Գեղամեանց)» տանը ։
Երկեր
Գրել է նաև «Իսրայել Օրին և յուր քաղաքական ծրագիրը» ուսումնասիրությունը։ Քննական ուսումնասիրություն է կատարել Րաֆֆու «Կայծեր» վեպի վերաբերյալ, ինչպես նաև գրել է եկեղեցական ծիսակատարություններին նվիրված աշխատանքներ։
Աղբյուրներ
Կատեգորիա:Հայ պատմաբաններ Կատեգորիա:Հայ հրապարակախոսներ Կատեգորիա:Հայ հոգևորականներ
Կրասնոզատոնսկի
Բնակչությունը 2010 թվականին գրանցված տվյալներով կազմում էր 8309 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1930 թվականին հիմնադրված բնակավայրեր Կատեգորիա:Ռուսաստանի Կոմիի հանրապետության Սիկտիվկար քաղաքային օկրուգի բնակավայրեր
Տնտեսական հավասարակշռություն
Հավասարակշռության գին
Ըստ Կեմփբել Ռ. Մակկքոնելի (Campbell R. «Mac» McConnell) և Սթենլի Լեոնարդ Բրուի (Stanley Leonard Brue), հավասարակշռված գինն (equilibrium price) այն գինն է մրցակցային շուկայում, որում պահանջվող և առաջարկվող քանակը հավասար են, այսինքն՝ այն գինը, որի դեպքում չկա ապրանքների և ծառայությունների պակաս կամ ավելցուկ, ինչը նշանակում է. շուկայում աճի կամ անկման միտումներ չկան ։
Շուկայական հավասարակշռություն
Շուկայական հավասարակշռությունը (market equilibrium) իրավիճակ է շուկայում, երբ ապրանքի պահանջարկի ծավալը հավասար է առաջարկի ծավալին։ Արտադրանքի ծավալը և դրա գինը նման իրավիճակում կոչվում են հավասարակշռված կամ համապատասխան շուկաների քլիրինգային (Market clearing) (շուկայի մաքրում) վիճակին։ Այս գինը միտում ունի անփոփոխ մնալ առաջարկի և պահանջարկի փոփոխությունների բացակայության պայմաններում։ Շուկայական հավասարակշռությունը բնութագրվում է հավասարակշռության գնով և հավասարակշռության ծավալով։
Շուկայական հավասարակշռության հասնելու մեխանիզմը
Մրցակցային շուկայում, որն ունի մեծ թվով գնորդներ և վաճառողներ, օգտագործելով հաշվարկման մեթոդը՝ մենք որոշում ենք հավասարակշռության գինը՝ բացառելով գները, որոնց դեպքում ձևավորվում է ապրանքի ավելցուկ կամ պակաս։ Այսպիսով, բարձր գնով արտադրողները ցանկանում են արտադրել մեծ քանակությամբ ապրանք, բայց գնորդները պատրաստ են գնել միայն փոքր քանակությամբ ապրանք, առաջանում է գերարտադրություն և ապրանքների ու ծառայությունների հավելուրդ՝ տվյալ գնով ապրանքի առաջարկի գերազանցումը պահանջարկի մեծությանը։ Ցածր գնով գնորդները պատրաստ են մեծ քանակությամբ ապրանք գնել, բայց արտադրողները պատրաստ են արտադրել փոքր քանակությամբ ապրանքներ, առաջանում է ապրանքների և ծառայությունների պակաս՝ դեֆիցիտ (dēficit «պակասում է, չի հերիքում»)։ Որոշակի միջին գնով, հավասարակշռության գնով, արտադրողները պատրաստ են արտադրել ճիշտ այնքան, որքան սպառողները ցանկանում են և կարող են գնել։ Շուկայում չկա ավելցուկ, որի դեպքում շուկան կիջեցնի ապրանքի գինը, և չկա ապրանքի պակաս, որի դեպքում շուկան ապրանքի գնի բարձրացման պատճառ չի հանդիսանում։ Այս հավասարակշռված գնով (կամ շուկայական քլիրինգային գնով) առաջարկն ու պահանջարկը հավասարակշռված են։ Գրաֆիկորեն սա ցույց է տրված Գինը շուկայական հավասարակշռության պայմաններում նկարում։ Հավասարակշռության գինը տեղի է ունենում առաջարկի և պահանջարկի կորերի հատման կետում։ Հավասարակշռային գնից բարձր ցանկացած գնի դեպքում մատակարարվող քանակությունը ավելի մեծ կլինի, քան պահանջվող քանակությունը, և արդյունքում առաջացող ավելցուկը կառաջացնի մրցակցային գների իջեցում վաճառողների կողմից։ Գների իջեցումը կնվազեցնի առաջարկը և միևնույն ժամանակ կխրախուսի գնորդներին ավելի շատ գնել։ Ցանկացած գնի դեպքում, որը ցածր է հավասարակշռության գնից, ապրանքի պակասություն կլինի, երբ պահանջվող քանակությունը գերազանցում է առաջարկվող քանակին։ Գնի բարձրացումը թույլ կտա արտադրողներին ավելացնել առաջարկը, իսկ սպառողներին՝ գնել ապրանքը ։
Գների հավասարակշռման գործառույթը
Ըստ Կեմփբել Ռ. Մակկքոնելի և Սթենլի Լեոնարդ Բրուի՝ գների հավասարակշռող ֆունկցիան առաջարկի և պահանջարկի մրցակցային ուժերի կարողությունն է՝ գին սահմանելու այնպիսի մակարդակի վրա, որով սինխրոնիզացվում են վաճառելու և գնելու որոշումները։ Եթե ​​մրցակցային ուժերը չեն կարողանում ինքնաբերաբար համաձայնեցնել առաջարկի և պահանջարկի վերաբերյալ որոշումը, ապա պակասը կամ ավելցուկը վերացնելու համար պահանջվում է պետության կողմից վարչական կարգավորում ։
Շուկայական հավասարակշռության տեսակները
Հավասարակշռությունը լինում էկայուն և անկայուն։ Եթե ​​անհավասարակշռությունից հետո շուկան գալիս է հավասարակշռության վիճակի և հաստատվում է նախկին հավասարակշռության գինը և ծավալը, ապա հավասարակշռությունը կոչվում է կայուն։ Եթե ​​անհավասարակշռությունից հետո հաստատվում է նոր հավասարակշռություն և փոխվում են գների մակարդակը և առաջարկի և պահանջարկի ծավալը, ապա հավասարակշռությունը կոչվում է անկայուն։
Հավասարակշռության կայունություն. կայունության տեսակները
Հավասարակշռության կայունությունը շուկայի կարողությունն է հավասարակշռության վիճակի հասնելու՝ սահմանելով նախորդ հավասարակշռության գինը և հավասարակշռության ծավալը։
Մեկնաբանություններ
Մեկնաբանությունների մեծ մասում դասական տնտեսագետները, ինչպիսին Ադամ Սմիթն է, պնդում էին, որ ազատ շուկան տնտեսական հավասարակշռություն է փնտրում գների մեխանիզմի միջոցով։ Այսինքն, ցանկացած ավելցուկային առաջարկ (շուկայական ավելցուկ կամ ավելցուկ) կհանգեցնի գների նվազմանը, ինչը կնվազեցնի առաջարկը (նվազեցնելով արտադրանքի արտադրության և վաճառելու խթանը) և կբարձրացնի պահանջվող քանակությունը (սպառողներին առաջարկելով բարենպաստ առաջարկներ), ինքնաբերաբար չեղարկել առաջարկը։ Նմանապես, ազատ շուկայում ցանկացած ավելցուկային պահանջարկ (կամ պակաս) կհանգեցնի ավելի բարձր գների, պահանջվող քանակի նվազմանը (քանի որ սպառողները շուկայից դուրս են գներով) և ավելի շատ առաջարկի՝ որպես ապրանք արտադրելու և վաճառելու խթան։ Ինչպես նախկինում, անհավասարակշռությունը (այստեղ՝ դեֆիցիտ) վերանում է։ Ոչ շուկայական իրավիճակների այս ավտոմատ չեղարկումը ազատ շուկաները տարբերում է կենտրոնական պլանավորման սխեմաներից, որոնք հաճախ դժվարանում են ճիշտ գներ սահմանել և տառապում են ապրանքների և ծառայությունների մշտական ​​պակասից ։
Ծանոթագրություններ
Կատեգորիա:Տնտեսագիտություն Կատեգորիա:Տնտեսագիտական տերմիններ
Տաբլաս դե Դայմիել
Տաբլաս Դայմիել ազգային պարկ (Parque Nacional de las Tablas de Daimiel), Լա Մանչա հովտում Սյուդադ Ռեալ նահանգի տարածքում, Իսպանիա։ Հիմնականում չոր արոտավայր է։ Զբաղեցնում է 3000 հեկտար տարածք։ Համարվում է Իսպանիայի տասնհինգ ազգային պարկերից ամենափոքրը Պաշտպանված տարածքը ընդլայնվում է՝ ներառելով հարակից չոր գյուղատնտեսական տարածքները։ Ընդարձակումը հովտի վիճակի բարելավման ջանքերի մի մասն է, որը վնասվել էր ջրային ռեսուրսների գերշահագործումից ։
Պատմություն
Իսպանիայի այլ խոնավ տարածքների պես Տաբլաս դե Դայմիելը ջրային թռչունների որսատեղի է եղել։ Դեռևս 1325 թվականին գրող Խուան Մանուելը իր որսի մասին գրքում (Libro de la caza) հրապարակել է Գիգուելա գետի ափերի բազեների որսերի առանձնահատկությունները։ Տարածքի ջրային ռեսուրսները նաև ձկնորսության աղբյուր են եղել, ինչպես նաև ջրաղացների շարժիչ ուժը։ 1575 թվականին Ֆիլիպ II արքան պատվիրում է հոգ տանել Տաբլասի վերաբերյալ։ Էկոհամակարգի արժեքը որսորդության համար շարունակում է Տաբլասին որոշակիորեն պաշտպանել 20-րդ դարում։ 1950-ական թվականներին կառավարությունը խթանում էր Լա Մանչայի հողերի մաքրման ծրագրերը, ջրի ծավալի կրճատման նպատակով, և 1966 թվականին Տաբլասը դառնում է ազգային որսորդական արգելոց։
1963 թվականին Բնության և բնական ռեսուրսների պահպանության միջազգային միությունը սկսել է խոնավ տարածքներ պահպանելու և կառավարելու մի ծրագիր` MAR Project-ը, որը միջազգային նշանակության խոնավ տարածքների ցուցակը կազմել է որպես խոնավ տարածքների մասին միջազգային կոնվենցիայի հիմք։ Նախագիծը կոչ է արել խոնավ տարածքների պահպանումը, և ոչ թե կենդանատեսակների։ Տաբլաս դե Դայմիելը 1973 թվականին հայտարարվել է Ազգային պարկ։ 1980 թվականին ազգային պարկը ընդլայնվում է և ՅՈՒՆԵՍԿՕ-ն ընդգրկում է համաշխարհային ժառանգության ցանկում որպես կենսոլորտային արգելոց։ 1982 թվականին Տաբլասը ներառվել է Ռամսարի համաժողովի ցանկում (ջրային տարածքների պահպանության և կայուն օգտագործման մասին միջազգային պայմանագիր)։ 1987 թվականին ազգային պարկը հռչակվում է որպես թռչունների հատուկ պաշտպանության տարածք։
Առանձնահատկություններ
Այգին Իբերիական թերակղզու կենտրոնական մասում գտնվող հեղեղվող խոնավ տարածքների վերջին գոյատևող օրինակն է ։
Ջրային լանդշաֆտը բնութագրվում է հերթական սեզոնային ջրհեղեղով, որը մինչ օրս շարունակվում է ինչպես գետի հեղեղումներից, այնպես էլ ստորերկրյա ջրերի արտանետումներից։ Այգու մակերեսը կազմում է 19.28 կմ քառ․, իսկ ամենաբարձր ջրհավաքությունը կազմում է շուրջ 17 կմ քառ․։ Տաբլաս դե Դայմիել ազգային պարկը Իսպանիայի կարևոր ջրային էկոհամակարգերից մեկն է, և հավանաբար հիմնական ներերկրյա խոնավ տարածքը։ Դա կարևոր է նաև այն պատճառով, որ մեծ քանակությամբ միգրացիայի թռչուններ, ինչպիսիք են սագերն ու բադերը, անցնում են այս գոտով։
Բուսական աշխարհ
Գուադիանայի քաղցրահամ ջուրը նպաստում է եղեգների աճին, իսկ Գիգուելայի ջուրը նպաստում է բոշխազգիների աճին։
Խարային ջրիմուռների խոտածածկ տարածքները ազգային պարկի ամենատարածված կազմավորումներից մեկն են։ Միակ ծառերը, որ հանդիպում են այգու տարածքում կարմրաններն են։
Միգրացիոն կենդանիներ
Շիկակարմիր տառեղ, Մոխրագույն տառեղ, Փոքրիկ սպիտակ ձկնկուլ, Կվակվա, Մեծ ջրցուլ, Կարմրակտուց սուզաբադ, Լայնակտուց բադ, Վայրի բադ, Փասյանաբադ, Արտույտաբազե, Կարմրավիզ սուզակ, Սևավիզ սուզակ, Ոտնացուպիկ, Բեղավոր երաշտահավ։
Մշտական բնակիչներ
Այստեղ բնավում են եվրոպական (քաղցրահամ ջրերի) խեցգետիններ, որոնք անցյալում առատ և կարևոր եկամտի աղբյուր էին Դայմիելի ընտանիքների համար, իսկ այսօր գրեթե վերանում են այդ ջրերում։ Վտանգված կենդանիներից են նաև գայլաձկները, սովորական միրոններն (ծածանաձկան տեսակ) ու ծածանները։
Պահպանման խնդիրներ
Վերջին տարիներին այգու շրջակայքում գտնվող գյուղատնտեսության համար ջրի պահանջարկը նվազեցրել է խոնավության չափը։ Ջրային ռեսուրսների գերբարձրացումն առաջացրել է ջրի աղյուսակը։ Հիմնական հորիզոն («հորիզոն 23») չի կարողացել լիցքաթափվել, քանի որ 1952 թ. Սկսված «Բադեյզ (ոռոգման) ծրագրի» կողմից ստեղծված ջրի ավելցուկից, ինչպես նաև վարչական անտարբերությունից և հացահատիկային ֆերմերների լոբբիների հետ առաձգականության բացակայությունից։ Ջրօգտագործողներին հատկացված քվոտաները (մոտավորապես 590 միլիոն մ 3 ջուր / տարվա հաշվետու տարին) համապատասխանում են վերականգնվող ջրի քանակի մոտ երկու անգամ (մոտ 320 միլիոն մ 3 / տարի)։
Ենթադրվում է, որ Եվրամիությունից հնարավոր տուգանքով, Իսպանիայի շրջակա միջավայրի նախարարությունը ներկայացրել է 1995 թ. Փոխանցման ծրագիր (Թագուսի եւ Մանա Հումեդայի միջև ջրատարների և մղոն խողովակների) ջրի վերին գվադիանայի ավազանին։ Այս լրացուցիչ ջուրը պետք է օգտագործվեր խիստ քաղաքային ջրամատակարարման և պահպանվող էկոլոգիական գոտիների համար, այլ ոչ թե գյուղատնտեսության համար։ Սակայն այս նախագիծը վատ է ընդունվել երկու հիմնական պատճառներով։ Նախ, այն պատճառով, որ ենթադրվում էր, որ երկու ջրհեղեղի ջրհորները վերականգնելու հնարավորություն չունեին, և այն ընտրեց հեշտ և ավելի էժան անմիջական լուծում` հաշվի չառնելով ապագա ջրային ռեսուրսները։ Երկրորդը, այն պատճառով, որ նպատակ ունի փոխարինել բնական հիդրոհամակարգը, այն սկզբունքը, որը չափազանց հակասական է, հեշտությամբ ընդունված է։ Տարբեր պահպանողական խմբերն արտահայտեցին այն տեսակետը, որ լուծումը պետք է գտնվի Գավիանյան ավազանում։
Տարբեր բնապահպանական խմբեր առաջարկեցին, որ ազգային պարկի նշանակումը որպես կենսոլորտային արգելոց (Մանհա Հումմայի ներսում) պետք է հանվի, քանի որ նրա էկո համակարգը կոտրվել է։ 2008 թ. Հունիսին ՅՈՒՆԵՍԿՕ-ի զեկույցը խորհուրդ տվեց, որ ազգային պարկը կորցնում է իր կենսոլորտի կարգավիճակը կամ, այնուամենայնիվ, Իսպանիան վերջնագիր է ստացել, որպեսզի վերանա դեգրադացիան։ Այն դեպքում, երբ Իսպանիան ժամանակ էր տվել դադարի վերացմանը։
Հատուկ Վերին Guadiana ծրագիրը, որը վերաբերում է արեւմտյան Մանասի ջրամբարներին, սկսվել է 2008 թ-ի 5 մլն եվրոյի բյուջեով, որը շահագործման կհանձնվի 29 տարի, խոնավ տարածքների վերականգնման համար։ Եվրամիության ջրային դիրեկտիվը պահանջում է, որ ջրհեղեղները պատշաճ վիճակում լինեն 2015 թ.-ին, սակայն հատկապես բարդ դեպքերում որոշակի ճկունություն է տրամադրում, մասնավորապես Դամիելի Տաբլասի եւ ընդհանուր առմամբ Mancha Húmeda- ի համար `2027 սահմանափակում։ Այս ծրագիրը բաղկացած է ջրային բանկային համակարգից, որի նպատակն է սահմանել սոցիալական եւ բնապահպանական հիմքերով քվոտներ սահմանելիս, հաշվի առնելով ջրի օգտագործման արդյունավետությունը։
2009 թ. Մայիսին հայտարարվել էր մի ծրագիր, որով կվերադարձվի խոնավ տարածքների վերադարձը `օգտագործելով վերամշակված ջուր։ Այնուամենայնիվ, որոշ թերահավատություն է ցուցաբերել բնապահպանները, ովքեր նշել են, որ ջրատարը չի պատրաստվում համալրել։
2009 թ. Շոգ ամռանը տարածքի մեջ պայթեցված չոր տորֆի հրդեհները բռնկվեցին։ Նման հրդեհները տարածաշրջանում նոր երեւույթ չէին. նրանք նախորդ տարիների ընթացքում տուժել էին Գվադիանայի կողքին, սակայն ազգային պարկի վերահեռարձակումից հետո հրդեհները ներկայացրեցին ջրհեղեղի դեգրադացիայի մեկ այլ ախտանիշ։
2010 թ. Սկզբին իրավիճակը բարելավվել է ավելի ծանր ջերմաստիճանի պատճառով, քան անցած տարիներին։ Այնուամենայնիվ, վերլուծությունը հստակ ցույց է տալիս, որ իրավիճակում զգալի բարելավում չի լինի, առանց զգալիորեն նվազեցնելով ոռոգվող հացահատիկի մակերեւույթը, մինչդեռ պահպանելով արգանդի պայմաններին համապատասխանող ավանդական մշակաբույսերի մակերեսը (գյուղատնտեսական դե secano իսպանական) եւ այգեգործության (վերջինիս առավել արդյունավետ հողահատկացման առումով։ Պլանը ներառում է նաեւ ջրային իրավունքների ձեռքբերում։ Սա հնարավորություն է տալիս օգտագործել ջուրը ազգային պարկի օգտին, ինչպես նաեւ վերացնել ջրային քվոտաները `ավելի արդյունավետ օգտագործման համար, քան հացահատիկային արտադրությունը, այդ թվում, դեռեւս ապօրինի օգտագործողներ, հիմնականում այգիների եւ այգեգործության փոքր արտադրողներ, որոնք ավելի արդյունավետ են գտել ջրի օգտագործման համար եւ առաջացնում է ավելի շատ եկամուտ, որն օգտագործվում է մեկ խորանարդ մետր ջրի համար։
Այնուամենայնիվ, Իսպանիայի տնտեսական ճգնաժամի համատեքստում այդ գործողությունների համար գումարներ չեն եղել։
Նախորդ սերունդների ընթացքում հացահատիկի արտադրության համար անտառները քանդվելուց հետո եվրոպական սուբսիդիաները վերագրվում են գերակա խնդիրներին։ Ավելին, Եվրոպայի ներկայիս Ընդհանուր գյուղատնտեսական քաղաքականության շրջանակներում (2010 թ.) Հացահատիկները ավելի սուբսիդավորում են ստանում, քան մյուս մշակաբույսերը։ Այդ քաղաքականության վերանայումը տեղի կունենա 2013 թվականին։ Այն ընտրությունները, որոնք պետք է կատարվեն, այնուհետեւ որոշիչ կդառնան Մանչեսթեր Յումեդայի ապագայի համար։ Մեկ այլ որոշիչ գործոն է նաեւ այլ տեղական տնտեսությունների զարգացումը, ինչպիսիք են արեւային էլեկտրաէներգիան, էկոտուրիզմը, ավելի որակյալ գյուղատնտեսական արտադրանքները եւ բնապահպանական ծառայությունները (օրինակ, ածխածնային լվացարան
Արտաքին հղումներ
Կատեգորիա:Իսպանիայի ազգային այգիներ Կատեգորիա:Իսպանիայի աշխարհագրություն Կատեգորիա:Կատեգորիա ԲՊՀՄ II
Գեղամյաններ
Գեղամյաններ, հայ ազնվականական տուն Երևանի խանությունում 18-19-րդ դարերում, գրվում էին նաև Գեղամացի, Հազարապետյան։ Մելիքության իրավունքով նրանց կառավարմանն էին հանձնված Կոտայքի և Գեղամա գավառները, մասնավորապես՝ Զաք, Ելղովան, Արզնի, Արամուս, Դան և այլ գյուղերը։
Վարում էին Երևանի խանության հայկական հետևակ (սարբազների) գնդի մինբաշու (հազարապետի) պաշտոնը և մոտ էին կանգնած խանական արքունիքին։ Նրանց էր հանձնարարված նաև Երևան—Սևանա լիճ—Թիֆլիս ճանապարհի առևտրական քարավանների պաշտպանությունը, որի համար մաքս էին գանձում։ Արևելյան Հայաստանը Ռուսաստանին միացվելուց հետո թիուլային իրավունքով նրանց էր պատկանում Բջնի գյուղը։